  Туспуктэм: Григорий Фомин Майя Бывальцева Ву тудӟон вакытэз лякытэн ортчон вылысь оштолэзь кутсконын Удмуртиын шуръёсысь йӧэз пуштытъяны кутскозы. Тымиськон интыос Балезино, Кез, Сюмси ёросъёсын вань. Со сярысь журналистъёслы Россиысь МЧС-лэн элькунъя валтӥсь управлениезлэн кивалтӥсез Сергей Пряженцев вераз. Улосвыл Гидрометцентрлэн чакланъёсызъя, Удмуртиын лымылэн ӝуждалаез но йӧлэн зӧкталаез мукет аръёсы сярысь пӧртэм ӧвӧл. Кызьы ортчоз тудву, южтолэзь пумын гинэ вераны луоз. Элькунын 24 улон интыосын коркаос ву улэ шедьыло, соос пӧлын Алнаш черкогурт, Балезино каргурт, Эгра каргурт, Ижкар, Глазкар, Воткакар, Можгакар. Тодэ вайытмо, Ижкарын тыметысь вуэз лэзьыны кутскизы.  Тегъёс: шуръёс тудву Удмуртия  